1998 m. žiemos olimpinės žaidynės
XVIII žiemos olimpinės žaidynės (jap. 第十八回オリンピック冬季競技大会) vyko 1998 m. vasario 7-22 dienomis Japonijos mieste Nagane. Šiose žaidynėse debiutavo moterų ledo ritulys, pirmą kartą po 1924 m. žaidynių buvo įtrauktas akmenslydis ir pirmą kartą olimpiniame sporte pasirodė snieglenčių sportas. Ledo ritulio varžybose pirmą kartą buvo suteikta teisė dalyvauti ir NHL žaidėjams. Žaidynėse dalyvavo 73 šalys, 2 176 sportininkai, vyko 68 rungtys iš 7 sporto šakų.